***OBEC ŠÚROVCE***

*Obecný úrad v Šúrovciach, ul. Nová č. 5, 919 25 Šúrovce, IČO 00 313 068, DIČ 2021175717, tel. 033/5595767, email:surovce@post.sk*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***ZVEREJNENIE ZÁMERU***

***previesť majetok obce z dôvodu hodného osobitného zreteľa***

***1)*** *Obec Šúrovce so sídlom Nová ulica č. 5, 919 25 Šúrovce, v zmysle § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Šúrovciach č. 31/2019 zo dňa 23.05.2019 zverejňuje zámer previesť majetok obce z dôvodu hodného osobitného zreteľa, o ktorom rozhodne Obecné zastupiteľstvo v Šúrovciach trojpätinovou väčšinou všetkých poslancov.*

***2)*** *Predmetom prevodu – predaja - je nehnuteľný majetok –*

*a) parcela registra E, parc. čísla 118/7, o výmere 50 m2, kat. územie Zemianske Šúrovce, obec Šúrovce, ktorá je vo vlastníctve obce Šúrovce, zapísaná na LV č. 1334 ako ostatná plocha*

*b) parcela registra E, parc. čísla 119/8, o výmere 100 m2, kat. územie Zemianske Šúrovce, obec Šúrovce, ktorá je vo vlastníctve obce Šúrovce, zapísaná na LV č. 1334 ako ostatná plocha*

*c) parcela registra E, parc. čísla 121/2, o výmere 80 m2, kat. územie Zemianske Šúrovce, obec Šúrovce, ktorá je vo vlastníctve obce Šúrovce, zapísaná na LV č. 1334 ako ostatná plocha*

*do vlastníctva Igora Števíka, Nová 243/40, 919 025 Šúrovce, a to za cenu 4200 Eur, pričom náklady súvisiace s prevodom vlastníctva, vypracovanie kúpnej zmluvy, podanie návrhu na vklad s príslušným poplatkom, znáša v plnej miere žiadateľ.*

***3)*** *Kúpna cena za predmet prevodu bola schválená Uznesením Obecného zastupiteľstva v Šúrovciach vo výške 4 200 Eur.*

***4)*** *Dôvod hodný osobitného zreteľa je skutočnosť, že pozemok, ktorý Obec Šúrovce dlhodobo nevyužíva, bezprostredne susedí s nehnuteľnosťou (pozemkom a rodinným domom) vo vlastníctve kupujúceho, ktorý má záujem o pripojenie, scelenie a udržiavanie uvedeného pozemku. Uvedené pozemky sa nachádzajú mimo zastavaného územia obce, v súčasnej dobe je k nim možný prístup len po pozemkoch iných súkromných vlastníkov, ako aj po pozemkoch žiadateľa. Predajom pozemkov vznikne majetkovoprávne usporiadaný celok vo vlastníctve kupujúceho.*

***5)*** *Spôsob zverejnenia: internetová stránka obce* [*www.surovce.sk*](http://www.surovce.sk),*úradná tabuľa obce, CUET.*

***6)*** *Doba zverejnenia: od 24.05.2019.*

***7)*** *Návrh na schválenie prevodu, o ktorom obecné zastupiteľstvo rozhodne trojpätinovou väčšinou všetkých poslancov, bude predložený na zasadnutí obecného zastupiteľstva, ktoré sa bude konať v mesiaci jún 2019.*

*V Šúrovciach, dňa 24.05.2019*

*Bc. Ing. Žaneta Gogolová*

*starostka obce*